Hej, jeg hedder Ray.
Jeg er kristen musiker og homoseksuel.
Vid, det bliver bedre.
Vores far havde en meget succesfuld karriere,
men han havde en hemmelighed,
som ingen kendte til i alle de år.
Han blev meget deprimeret.
Jeg kom tilbage fra praktikken og var ødelagt.
Fars karriere begyndte at stilne af,
og vi begyndte at være bekymrede for fars mentale helbred.
Og her er far
efter den lange køretur.
Vi havde et familiemøde med ham.
-Som vi ikke gør. -Ikke os.
Det gør familien ikke.
-Vi behøver ikke tale. -Vi snakker ikke.
Vi blev meget alvorlige
og spurgte: "Far, hvad er der?"
Jeg bad i 30 år. Jeg gav mit hjerte til Herren som 19-årig.
Jeg gik i kirke, i terapi,
jeg blev frelst.
Jeg gjorde vitterligt alt,
de sagde, jeg skulle,
og efter 30 år
besluttede jeg, at jeg ikke kan foregive noget mere.
Jeg var sammen med familien
og tænkte: "Hvis jeg ikke kan fortælle, hvem jeg er,
og hvad jeg går igennem,
hvilken slags far er jeg så?"
Vi var straks…
Vi støttede ham og fortalte ham, hvor meget vi elskede ham.
Jeg tænkte: "Det er okay at være homoseksuel.
Jeg tror, det er godt.
-Det er okay." -Ja.
Far sprang ud offentligt og…
Kirken vendte sig mod ham.
Gud gav ham gaven at være præst for os, men han lod Satan vinde
Førhen elskede jeg hans musik
skrid tilbage i skabet
på knæ og slip vederstyggeligheden!
forlod sin kone og børn, lever i synd og seksuel fordærv
Kan en homoseksuel være kristen?
Nogle folk er så sikre på alt, at ingen kan være kristen.
Men jeg har besluttet, at den eneste,
der kan besvare det spørgsmål, er Jesus og en selv.
Det næste forår, efter praktikken, løb jeg ind i Ron ved Acquire the Fire,
da det var i Muncie.
Vi sad sammen i 30 minutter.
Far kom hen, og han sagde:
"Homoseksualitet er slemt."
Han ønskede mig alt godt,
og det var sidste gang, jeg talte med Ron.
Jeg tænkte ikke helt:
"Jeg rører ikke organisationen igen."
Men i de efterfølgende år…
Lad mig høre jeres kampråb!
…blev Teen Mania vildere, end man forestillede sig.
Den, der taler mest, former kulturen.
Pludselig afholdt han begivenheder foran regeringsbygninger.
Er homoseksualitet en forbrydelse?
Vi tror på renhed.
Ifølge Bibelen er det ikke Guds plan.
Vi tier ikke stille! Vores stemmer vil blive hørt!
De siger, budskabet er meget splittende og ikke inkluderende.
Jesus' budskab var også splittende.
Og Ron rekrutterede en generation til hellig krig.
Ja, Herre! Åh Gud, giv os denne generation!
Åh gud, vi skal i krig!
Bevægelsen for homoseksuelt ægteskab vokser…
I starten af 2000'erne var homoseksuelt ægteskab et stort emne i USA.
De kristne højrefløjsledere, især Arlington Group,
tænker på: "Hvordan organiserer vi os politisk?"
Homoseksuelt ægteskab var en slagmark, de ville kæmpe på.
FORSVAR ÆGTESKABET
Den farligste nationale politik, der overvejes nu…
FOKUSER PÅ FAMILIEN STIFTER OG FORMAND
…er selvfølgelig homoseksuelt ægteskab.
Det, der nogle gange misforstås
ved fundamentalisme er,
at den ikke drives af nogen af tidens emner.
Tanken om, at en kvinde har rettigheder,
eller tanken om, at ens krop er ens egen,
og at man kan være homoseksuel, eller hvem end man er.
I det fundamentalistiske sind er det hele
oprør mod Guds autoritet.
At fremme homoseksualitet
er en trist virkelighed, vi ikke accepterer.
HJEMMESKOLENS RETSFORSVARFORENING - STIFTER
Noget må gøres.
De så deres kulturelle magt dale
og så medlemstallet falde.
POLITISK KORRESPONDENT
Et stort flertal af unge støtter homoseksuelt ægteskab,
der får nogle tilhængere til at tro, at øget national støtte er uundgåelig,
da den yngre generation får mere magt.
Disse mænd, der længe havde været med,
vidste: "Man må fange de unge, før det er for sent."
"Vi har brug for dem. De er fremtidens vælgere."
De vidste, de havde brug for den magt.
Det handlede om at gøde jorden.
Det handlede om langsigtede sejre. De havde brug for den hær af unge.
GUDS ÆGTESKAB = 1 MAND + 1 KVINDE
De havde brug for Ron, og Ron var klar.
De sidste par år har været bekymrende,
vi har så meget at miste, hvis vi taber denne generation.
Vi kan ende i totalt moralsk kaos og anarki,
hvis vi ikke vender skuden.
Vi må gøre noget ved det.
Det er Rons chance for at være den gode søn, der vil behage sin far.
Verden lullede os i søvn og sagde: "Intet er rigtig eller forkert.
Hvorfor ikke legalisere homoseksuelt ægteskab?
Hvad er der galt? Det er bare anderledes.
Man er født sådan." Det sagde verden til os.
Han ønsker at se et dramatisk svar.
Han begyndte at drømme stort om,
hvad der kunne gøres, for at opbygge en massiv politisk styrke af unge,
der var dedikerede til en Gud-ledet nation, så han skabte BattleCry.
DET BEGYNDER HER
Teen Mania havde allerede Honor Academy Global Expeditions
og Acquire the Fire.
BattleCry var designet til at være…
TEEN MANIA-ALUMNE
…en større Acquire the Fire.
BattleCry var Acquire the Fire på steroider.
VI ER KRIGERE
Jeg hørte jer ikke! Lad mig høre jeres kampråb!
Det var store stadionevents, der fik folk op at køre.
JEG HAR MELDT MIG
Der var SEALs eller nogen, der rappellede
ned fra en del af stadionet.
Der er mere.
Vi lancerede kampagnen Battle Cry for a Generation.
Det var en bevægelse.
En opfordring til at blive politisk aktiv.
Battle Cry for a Generation. Bogstudiet.
Den ultimative interaktive hjemmeside designet til at sende dig i krig
og hjælpe dig med at blive en intens kriger for Jesus,
når du kæmper ved fronten.
KAMPEN KOMMER
Alt var militærsprog.
Og han havde brugt det før,
men han tog det til nye ekstremer.
Pludselig var det i nyhederne.
CNN - GUDS KRIGERE
Lad mig høre jeres kampråb!
KULTURKRIGERE REJS JER
Jeg ser på en hel hær
af unge mennesker, der vil sige noget!
Det er det røde og sorte.
Det var fascisme i kæmpe størrelse.
Det går fra idéen om en kristen højrefløj,
der siger: "Vi vil have vores del af kagen,"
til "I ved, hvad vi vil. Vi tager alt.
Vi tager USA tilbage."
Hvad nu, hvis vi ikke lytter til kulturen
og siger: "Vi vil forme kulturen, og ikke formes af den"?
Hvad hvis vi siger: "Vi vil høre vores stemme i stedet for din"?
De unge skulle ikke længere vende sig fra kulturen,
nu skulle de erobre den.
Det var første gang, de virkelig forsøgte
at få de unge involveret i politiske emner
og ikke kun lave et event for at inspirere dem.
LØB TIL KAMP
Det lyder som et budskab om at bringe ens værdier tilbage,
men det er intolerance og had.
Man kunne sige, det er splittende. Måske skal det være splittende.
Det begynder at få støtte…
TEEN MANIA-ALUMNER
…fra ret seriøse, konservative kapitalkilder.
Arlington Group.
I skal være med i BattleCry.
BattleCry.
BattleCry-koalitionen.
Ron gjorde det.
Han skaffede dem de unge.
Herre, som en hær forener vi os og siger: "Nej! Nu er det nok!"
De er krigere, Gud. Brug dem.
Man indsnævrer kristendommen til ét ord:
"kamp."
Fjenden har erklæret krig mod jer,
men det er på tide at give igen med Guds kærlighed! Er I klar?
Hvis man bygger hæren,
må man på et tidspunkt give den ordrer.
Hvis man fortæller dem, at der står meget på spil,
må man til sidst vise dem vejen til kamp.
Den drejning skete meget hurtigt.
Titusindvis af teenagere med bannere,
der siger, de tager deres generation tilbage.
Vi tier ikke stille! Vores stemmer vil blive hørt!
Disse store arenaevents ledsages nu af:
"Vi skal mødes ved et regeringssted"
med et eksplicit politisk formål.
Vi har uskyldsrene teenagere, der bliver voldtaget på fortovet,
og amerikanerne ser bare på.
Ron ledte de unge i politiske protester.
Det havde han aldrig gjort før.
Og en af de meget tidlige var i San Francisco.
Han tog til San Franciscos rådhus,
fordi homoseksuelle ægteskaber
var blevet legaliseret der nogle år før.
Jeg tror, han følte sig opildnet til at tage til San Francisco,
til rådhusets trapper
i Amerikas mest homoseksuelle by,
og han ville placere sig selv midt i kulturkrigene,
og få så mange unge som muligt til at følge ham.
Vi er her som teenagere for at blive ledere af denne kulturkrig,
der starter og siger: "Nu er det nok."
Jeg er slet ikke i tvivl om,
at de så det som en konfrontation
mellem kirken og kirkens fjende.
Det var en bevægelse mod San Francisco.
San Francisco, Gud velsigne dem, gjorde voldsom modstand.
Mange demonstranter
beskyldte gruppen for at være imod homoseksualitet og abort.
MODPROTEST
BattleCry er ikke en harmløs bevægelse.
Dens program er voldsomt anti-kvinde…
JEG ER BØSSE & KRISTEN
…anti-bøsse, pro-krig og pro-lydighed.
BattleCry gør de unge til små, fascistiske zombier.
"Guds hær." Kan I ikke se noget galt med Guds hær?
De kalder os vrede, men det var dem, der var vrede.
Vi vidste ikke, at det var et arnested
for en meget voldelig reaktion mod folk, der repræsenterer Bibelen.
Jeg kan ikke tro, han ville prøve at fremstå uvidende.
Det repræsenterer en meget større, kristen teokratisk dagsorden.
Ron Luce er med os fra Washington.
De tror, du vil skabe et teokrati her.
Er det rigtigt?
Absolut ikke.
De unge skal have en stemme. Vi bliver ikke hørt…
Skal Bibelen indblandes i offentlig politik?
Vi vil have de jødisk-kristne værdier, der gjorde nationen stor.
Det drejer sig ikke om mig,
men om, hvad de unge siger og mener.
Vi var i krig.
TEEN MANIA-ALUMNE
Vi var Guds hær.
Vi skulle rejse os med et kampråb.
Men det dårlige ved at bruge den slags tankegang er,
at man skaber en soldat, der følger ordrer uden at stille spørgsmål.
For det skal man, når man bliver skudt på.
Jeg ved ikke, hvordan man opdeler sindet
for ikke at tænke på konsekvenserne af det, man gjorde mod de unge.
Honor Academy-praktikanter stod bag kulisserne
og styrede næsten alt, man så ved de events.
Man arbejder 15 timer om dagen.
Man ofrer sig selv for denne vision.
Teen Mania var som en kæmpe systemisk maskine.
Vi var i mange byer i træk, sov i bussen,
mens vi kørte om natten. Vi var udmattede.
Jeg fik helvedesild
af stress.
Vi fik fem dollars per dag til mad.
Vi må stole på Gud for resten.
Jeg husker, jeg løb tør for penge,
og jeg sagde: "Okay, så må jeg faste."
Alle de unge folk er arbejdskraften.
Det er hans operation.
Det er absolut udnyttelse af de unge.
Honor Academy havde en månedlig studieafgift.
Jeg var midt i turneen med missionsholdet.
De jagtede mig for pengene.
Kom man bagud med betalingen, blev man smidt ud.
Havde man ikke nok penge på kontoen,
blev man sendt på fundraising-tur.
Jeg skulle på fundraising-tur eller afskediges,
efter jeg havde rejst landet rundt hele året
og reddet folk for "dem"
og fået folk til at tage på missionsture.
FUNDRAISING-IDÉER
Her er en bog om alle de ting, man kan gøre for at indsamle penge,
hvoraf en var at gå fra dør til dør med en æggebakke
og få en donation mod at slå et æg ud på ens hoved.
"Du kan slå et æg ud på mit hoved for en donation."
"Slå et æg ud på mit hoved."
Skam.
Forlegenhed.
Jeg tror, teologien omkring Teen Mania er baseret på umuligheden, hvis man spørger:
"Vi beder dig om at være noget, du ikke kan være."
Skal man være menneske, siger man ikke: "Jeg gjorde det."
Man fejler hele tiden.
"Så prøv mere, gør mere, bliv mere, tjen mere, underkast dig mere."
De unge blev ikke regnet for noget.
En fjerdedel af praktikanterne holdt ikke et år.
Om det var, fordi de ikke kunne skaffe pengene, eller de brød en af reglerne.
Folk, der brød en regel, fik en BV, som var en "bon voyage".
Som var en reel udsmidning.
Indenfor 24 timer var man væk. Man blev bare smidt ud.
Var de væk, så man dem ikke igen. De eksisterede ikke.
Jeg blev afskediget for
at kysse en dreng.
Det var bare et kys.
Det her er missionsholdet,
og I skal se, hvad der sker her.
De folk, jeg elsker og kender bedst,
måtte ikke tale med mig mere.
De skulle slette mit nummer, og jeg blev smidt ud af campus.
Som om jeg ikke eksisterede.
Meget ensomt.
Enormt ensomt.
Jeg savner dig
Du får aldrig at vide…
Man kunne vende tilbage til Honor Academy, efter man blev smidt ud.
Men vi skulle ydmyge os.
TEEN MANIA-ALUMNE
Og efter vi havde gjort alle de ting, der blev krævet
af Dave, af Ron,
så kunne vi ansøge om at komme tilbage.
Mange af os ville tilbage.
Ingen vidste længere, hvordan man levede i verden.
Jeg havde et virkelig hårdt år, men jeg kunne komme tilbage.
Jo mere skyldfølelse man får, desto mere forpligter man sig
til organisationen.
Jo mere uværdig man føler sig,
desto mere taknemmelig er man for, at man må være der.
Jeg traf valg, jeg ikke skulle have taget,
velvidende at det var forkert.
Velvidende at det ville få følger.
Da jeg kom tilbage til Teen Mania, endte jeg i Acquire the Fire-videoen.
Jeg har været, hvor du er og lidt til
Jeg ved præcis, hvad du føler
Jeg har været sammen med mange mænd
I videoen skulle de efterligne Bibelens historie
om den utro kvinde.
"Han, der er uden synd, kaster den første sten".
Men i videoen er der denne kvinde, mig, i dette rum,
døren åbnes, og de her tre mænd træder ind.
Og videoen blev vist overalt i Amerika
til hver Acquire the Fire det år.
Jeg, som en kvinde, der blev udskammet for noget, jeg havde gjort,
var nu i en video, der blev vist i verden,
om en kvinde, der blev udskammet for noget, hun havde gjort.
Men jeg meldte mig frivilligt til det.
Indoktrineringen er komplet.
Den er internaliseret.
Man gør det mod sig selv,
og man gør det frivilligt.
Og så var det min tur til at blive slettet.
Jeg var stadig Rons assistent.
Jeg var ved at blive superdeprimeret,
og jeg forstod ikke hvorfor.
Jeg læste i Bibelen hver dag, havde stilletid.
Jeg bad. Jeg hang kun ud med kristne.
Jeg datede ikke.
Jeg tjente Gud. Jeg var på for Gud.
Jeg troede, at gøre alle de "rigtige ting"
ville føre til det rette resultat. Så hvorfor var jeg deprimeret?
Hvorfor var jeg selvmordstruet?
Hvorfor følte jeg så meget skyld og skam og fordømmelse?
Jeg gjorde det forkert.
Jeg må være syndig.
Der måtte være noget slemt ved mig, der var uopretteligt og i stykker.
Hver dag fik man at vide: "Du er eliten. Du ændrer verden."
De fyrer altid op under en.
Man nedbrydes også.
Synd, skyld, skam. "Du er slem." Alle de ting,
indtil man er i et fængsel, som ingen kan se,
men fængslet er i ens sind.
Teen Mania har virkelig slået mig ud.
Alt det her depressionslort og lavt selvværd,
altid tænke negativt,
altid svælge i selvmedlidenhed og depression.
Jeg kan ikke leve sådan her mere.
Det er der, jeg er nu.
Og så mødte jeg Dave Hasz.
"Jeg har brug for hjælp."
HONOR ACADEMY DIREKTØR
Jeg sad over for ham på kontoret.
Han så på mig og sagde: "Du skal bare gå mere i kirke."
Jeg kunne ikke være mere kristen, end jeg allerede var.
Jeg kunne ikke gøre mere.
Det var øjeblikket, hvor jeg tænkte: "Nej, jeg rejser."
"Bliver jeg her, overlever jeg ikke."
Men det er skræmmende at rejse.
I den slags miljø er der sådan en følelse af at høre til
og…
…og fællesskab.
Men det er det, der holder folk der.
Og det er svært at miste det.
Folk opbygger en identitet om, hvem de er.
At rejse er at forlade den identitet.
Så at tage videre til et nyt sted var at efterlade den selvopfattelse.
Det gør det næsten til et umuligt valg.
Det liv, man er så dybt forankret i…
…er væk.
Jeg blev fanget i et slags ingenmandsland.
De ting, der virkelig
forårsagede flest traumer, er ting, der er meget svære at tale om på film.
Det tog et stykke tid for mig
at tale om alt det, der skete,
for jeg troede, det var normalt.
Jeg gik og følte, der var noget galt med mig.
Jeg internaliserede meget af det.
Jeg undskyldte meget af det, der foregik der,
fordi man "skal beskytte ens autoritetsfigurer."
Selv da vi blev voksne,
gift, havde børn, talte vi stadig ikke om det.
Jeg planlagde ikke at blive Teen Manias undergang.
Jeg ville bare hjælpe folk
og give dem de råd, som jeg ønskede, nogen gav mig.
TEEN MANIA-ALUMNER
Teen Mania har et forum for alumner,
og der var tråde, der talte om aktuelle events.
Men der begyndte at være folk, der var utilfredse og ville tale om det.
Teen Mania stoppede de diskussioner.
"Hvis du ikke kan lide det her, Teen Mania har betalt for dette,
så du kan betale for dit eget forum,"
hvilket Mica tog meget alvorligt.
Jeg startede bloggen, godt ti år efter jeg rejste.
RECOVERING ALUMNI MIN TEEN MANIA-OPLEVELSE
ER TEEN MANIA EN KULT? DEL 1
På det tidspunkt var Teen Mania på toppen af deres popularitet.
VÆR SAMMEN MED TUSINDER
AF ANDRE UDSTØDTE
I viser bare jeres by, at der er unge, der elsker Gud,
at I ikke vil manipuleres af gamle,
der tjener penge på at ødelægge jer.
Teen Mania skovlede 20 millioner dollars ind om året.
George W. Bush støttede Teen Mania.
FORMÅLET MED DENNE BLOG
Jeg startede bloggen som et sted, hvor folk kunne dele deres historier
og fortælle sandheden om, hvordan Teen Mania virkelig er,
og for at hele.
Bloggen var anonym i starten,
da det var vigtigt for mig,
at folk diskuterede med mine argumenter
og ikke med mig som person.
JESUS VAR IKKE I MILITÆRET
Jeg tror, at fordi det var så undertrykkende,
så snart muligheden var der, var folk klar til at være med.
Det forklarer SÅ meget.
…MÅLLØS over dette.
Fantastisk opslag!
hjemmesiden er super!
Jeg troede, jeg var alene…
Ingen vidste, hvem der stod bag bloggen,
men jeg kontaktede personen
og sagde: "Tak, fordi du siger det her.
Jeg er så taknemmelig.
Du bekræfter alt, jeg allerede vidste."
Tak for dit mod, Carrie
Da Mica startede Recovering Alumni-bloggen,
sendte hun den og sagde:
"Jeg starter det her og inviterer dig til at være med."
Jeg tænkte: "Jeg elsker den og deltagelsen. Det er sjovt."
Der var en livlig kommentarsektion, hvor vi prøvede at bekræfte hinanden:
"Ja, det skete for dig og det var afskyeligt."
Der kom flere og flere tråde til.
"Hvad med dette her?" "Hey, har nogen…"
Små dele.
Og jeg læste det hver dag.
Det var meget chokerende, vildt, grænseoverskridende, brutalt.
De tog nogle af os med til en forladt brønd,
de skulle kravle ned i hullet…
De kørte rundt på firhjulstrækkere og skød med paintballvåben på os.
Folk spiste kattemad.
En i mit team besvimede,
den anden blev løsladt, da hendes temperatur nåede…
Permanente fysiske skader, permanente traumer, ægte tortur.
Jeg var to gange under min ESOAL låst inde i en kiste med mus
og hvæsende kakerlakker.
De offentliggjorde historier fra overlevende,
der beskrev oplevelsen af overgreb.
Gud tvinger mig ikke i knæ. Hverken skader eller ydmyger mig.
Men jeg tror, alle følte, at nogen endelig hørte det.
For det er en særlig form for ensomhed
at gå igennem noget,
og ingen tror på, at man gik igennem det.
JENNIFERS HISTORIE
ERICS HISTORIE
TEEN MANIA TELEFONMØDE 28. JUNI 2010
Det er Dave Hasz fra Garden Valley, Texas.
Nogle fortalte mig om en hjemmeside,
hvor der var alumner, der var frustrerede over kirken.
Der er historier på siden, der nogle gange er sande.
Og nogle gange er der historier, der ikke er sande.
Da bloggen tog fart, og mange mennesker delte historier,
indså jeg, at det var udbredt nok,
at det skulle påtales.
Så jeg samlede 20 sider med historier.
Jeg sendte det til hvert bestyrelsesmedlems
hjem eller arbejde og kontaktede Dave Hasz,
der var ansvarlig for Honor Academy.
Jeg var gået igennem alle ledelsesniveauer
og forventede eller håbede på, at de ville læse det
og sige: "Jeg anede ikke, at det her skete.
Vi må gøre noget, fikse det. Det er frygteligt."
Det var ikke svaret, vi fik.
Mica: Det her er Recovering Alumni,
og Dave, jeg har spørgsmål.
Du sagde, at ESOAL har ændret sig.
Jeg vil læse nogle af de ting op,
der blev rapporteret de sidste tre år.
Der er hypotermi, ben-, knæ-, ankelskader.
Folk med panikanfald
fik at vide, de bare kæmpede mod kroppen.
Folk med type 2-diabetes skulle spise uden insulin.
Folk fik selvmordstanker.
Hvordan retfærdiggør du et event, der skader så mange?
Dave Hasz: Min tur?
Jeg tror, når man samler 500 teenagere,
går udenfor og løber rundt i fem dage i træk,
er der ingen chance for, at der ikke
er en forvredet knæskal eller en forstuvet ankel.
Du fortæller historier, jeg aldrig har hørt om.
Ingen på Honor Academy har fortalt mig om dem.
Hvad er din…
Hvad har du på hjerte?
Hvad håber du at opnå både med dette kald og med din side?
Det virker, som om du bare er ude efter mig.
Mica: Hvis bare du forstod
den totale ødelæggelse, du har skabt i mange menneskers liv
i årevis
i deres inderste kerne.
Og jeg tror ikke, du fatter det.
Hvis bare de havde undskyldt,
havde der været så mange, der aldrig
var fortsat med at snakke,
og det var der ingen vilje til at gøre.
Og det blev til:
"Seriøst? Vil I benægte, at det skete for mig?"
Det kommer ikke fra satanister eller folk, der hader Jesus eller hader kirken,
det er folk, der er en del af kirken.
Vi "fulgte" alle konfrontationsregler.
Vi snakkede privat med jer om vores klager.
I lyttede ikke. Så nu går vi til pressen.
Kravle gennem mudderet og rulle ned ad bakken, indtil man brækker sig.
Alt i Jesu navn.
Teenagere gennemgår anstrengende øvelser og søvnmangel, så de,
som deres hjemmeside siger: "Lærer at stole på Guds styrke."
Gjorde vi det ikke rigtigt, var der ikke kun straf,
men de sagde: "Man skal vinde, og du er en taber."
Man skal vinde, du er en taber.
Skaderne er alt fra sår og blå mærker, til forstuvninger og infektioner.
Sidste år kom bussen forbi og afleverede omkring ti patienter.
Mica Marley startede Min Teen Mania oplevelse-bloggen.
Det er chokerende, at man kan hjernevaske en ung voksen
til at rulle ned ad en bakke gennem andres opkast
og tro, det er en åndelig aktivitet.
Det er sindssygt.
En Facebook-gruppe kaldet I've Rolled the Hill
diskuterer et ESOAL-ritual:
Man ruller ned ad bakken, indtil man kaster op.
Forældre, der sender deres børn,
aner ikke, hvad der foregår inde i skoven.
Det var spændende at se, at der var andre,
der prøvede at sige, at gruppen havde gang i noget sært.
Teen Mania aflyste ESOAL-programmet efter undersøgelsen.
Og for at modvirke den dårlige presse forsøgte Teen Mania at kontrollere det.
TIDLIGERE KOMMUNIKATIONSCHEF
De kunne ikke bekæmpe det,
som Recovering Alumni-folkene gjorde.
Så jeg blev bragt ind for at bekæmpe det.
SANDE HISTORIER… 85 PLUS
Min baggrund er i konservativ politik,
jeg var hos Americans for Prosperity,
som fokuserede på kampen om at få konservativ indflydelse
de højeste steder.
Selvom jeg arbejdede på en kampagne, var det mit job at repræsentere Jesus
og i sidste ende tale og leve frimodigt for Jesus.
Første gang jeg var på Teen Mania-campus,
blev jeg seriøst imponeret.
Tanken om at samle en hær af unge for Gud
var en integreret del af min tro.
Jeg kiggede straks på Recovering Alumni-siden.
Historien lød så ekstrem og bizar,
at jeg tænkte: "Det kan ikke være rigtigt.
Det er en typisk venstrefløjsoverdrivelse om en kristen organisation."
Jeg ville hjælpe med at stoppe dette angreb fra Satan
for at hjælpe en kirke, der var så effektiv
og hjalp tusindvis af teenageres liv gennem årtier.
Jeg sagde: "Jeg kan hjælpe jer med at bekæmpe denne
forfølgelse, I står overfor."
Jeg hørte tidligt om Mica.
Her er vi i Texas, i regnen, i camouflage-ponchos
og bærer et kors ned ad vejen, okay?
Hvis ikke det ligner en kult, så ved jeg ikke, hvad gør.
Mica var folkefjende nummer et.
KRISEKOMMUNIKATIONSPLAN APRIL 2012
Jeg fandt på en krisekommunikationsplan.
Min strategi var et overraskelsesangreb
for at begrave Recovering Alumni med positive beskeder om Teen Mania.
Så at elske kristendommen
kan være lidt usædvanligt,
det er ikke det mest populære,
og vi ved, at fordi
det er lidt usædvanligt, kan det også misforstås.
ESOAL var en meget positiv
og vedvarende oplevelse.
Der er læger, ambulancer,
personale, der altid spørger: "Er du okay?"
Honor Academy skaber et beskyttet, sikkert miljø.
Tidligere praktikanter, indflydelsesrige folk, der var tilknyttet kirken.
Vi tog fat i alle, der havde en positiv oplevelse med Teen Mania.
Når nogen spørger mig:
"Hvilken organisation har størst indflydelse på studerende i USA?"
Mit svar er: "Teen Mania, ledet af Ron Luce."
Det er 25 år med lys og liv til teenagere…
Du efterlader et aftryk i Amerika
på unge, som vi ikke kan måle.
Indflydelsesrige præster eller forfattere.
Gud velsigne jer.
Han forsøgte at få troværdighed fra disse mennesker,
og de gav ham den.
Vi skabte en internetfokuseret indsats, så Recovering Alumni
ikke blev vist på Googles første side.
Folk skrev endda anmeldelser på Yelp
og af alle Rons bøger på Amazon.
Man kan skrive gode pressemeddelelser,
men har man 50-100 unge, der delte deres dybeste tanker
og sagde: "Jeg var der. Jeg elskede Gud.
Jeg blev misbrugt sådan her. Jeg har mareridt hver nat."
Hvor mange kan man læse, før man siger:
"Måske er der noget galt?"
Så snart forældrene læste min blog, sendte de ikke deres børn dertil.
Jeg lader ikke min datter deltage næste år!
Spiralen startede, og de så den.
Vi var klar til at gøre alt
for at stoppe det faldende antal af Honor Academy-deltagere.
Lad mig høre. Hvor mange af jer har en stemme?
I skal bare bruge jeres stemme!
Tusindvis har været igennem programmet,
og mange er stadig loyale overfor Teen Mania.
De er alle trænet til kamp, og alle tror, jeg er fjenden.
Folk chikanerede hende og hendes hunde.
Hun fik dødstrusler.
Det var hende, der fik det meste af hadet.
Det var hårdt for hende.
Hun gjorde så meget for os.
I 2012 var min blog på forsiden af Google,
når man søgte på Teen Mania.
Og jeg skadede deres tal ret meget.
Får de ikke nye praktikanter, får de ikke ny arbejdskraft.
Hvis de ikke får ny arbejdskraft, kan de ikke afholde så mange events.
Og det var penge i Teen Manias lomme.
Vi er i et afgørende øjeblik i Teen Ministrys historie.
Giv os navnet og hjælp os med at tale med en ung.
Du får et certifikat, du kan give dem.
Der går rygter, jeg har set: "Er Teen Mania gået konkurs?"
Nej. Hvis vi var gået konkurs, ville vi have en helt anden samtale.
Du har måske allerede givet, så mange tak for det.
Men hvis du kunne gøre noget, en lille gave, en stor gave,
sammen gør vi noget fantastisk.
Og så annoncerede Ron med stor glæde:
"Gode nyheder, vi giver campus tilbage til banken.
Men det er godt, for vi flytter til Dallas."
Og naturligvis spurgte folk til økonomien:
"Handler det om økonomi?" Og han sagde:
"Nej, det er, så vi er strømlinet, er tættere på Dallas Fort Worth lufthavn,
og vi har en pressemeddelelse, som vi sender ud om dette."
Spændende nyheder.
Vi flytter vores hovedkvarter fra Garden Valley, Texas,
til midten af en by i verdensklasse i Dallas, Texas.
Det, der er godt ved at tage
til storbyen Dallas, er, at der er forpinte folk overalt.
Vi får masser af træning i at kontakte dem.
Vi er bare så taknemmelige for Jesus.
Jeg så beskeden fra banken, og der stod tvangsauktion…
TVANGSAUKTIONSBESKED
…på grund af manglende betaling.
Ron prøvede at redde en synkende skude.
Jeg skulle sende pressemeddelelsen.
Pressemeddelelsen er løgn.
Ron benægtede, at der var tvangsauktion,
og sagde, at de gav ejendommen tilbage
til banken, i stedet for at sige: "Vi er blanket af."
De ti bud siger: "Du må ikke lyve."
Gud vil have, at man siger sandheden.
Jeg bad Ron om at sige sandheden.
"Jeg tror på Teen Mania. Jeg tror på dig. Sig sandheden."
Han ville ikke.
Og så afholdt jeg et møde for at diskutere Recovering Alumni.
Der var kommet et opslag om en, der havde fået en eksorcisme.
"I Jesu navn, forlad denne mands krop."
besvime = besættelse og ikke udmattelse?
Og jeg sagde til mødet: "Det er så absurd.
Det skete jo ikke."
De kiggede på mig og sagde ikke et ord.
Og jeg sagde: "Det skete ikke, vel?"
De sagde intet, men skiftede emne.
Jeg tænkte: "Åh gud, det er sandt."
For mig var det det afgørende tegn på, at det faktisk var sket,
og at meget andet på Recovering Alumni-siden var sket.
Og jeg var lamslået.
Jeg kunne mærke et koldt gys gennem min krop.
Kender man sandheden, kan man ikke gå tilbage.
Samtidig blev Acquire the Fire-events aflyst.
Ungdomsgrupper fik ingen penge tilbage.
Da Global Expeditions-ture blev aflyst,
fik ungdomsmissionærerne ikke deres penge tilbage.
De er ikke rige børn.
Det er børn, der vaskede biler, solgte kager
og indsamlede penge.
Og Ron stjal deres penge.
Min mission blev så at afsløre sandheden.
Jeg arbejdede med andre interne og eksterne folk hos Teen Mania
og med alumner.
Jeg havde en ven på WORLD-magasinet.
WOLD er salt, ikke sukker.
Jeg ringede og sagde: "Jeg har en historie."
Han sagde: "Okay. Er du sikker på det her?"
Jeg sagde: "Det skal vises. Ron stjæler penge fra børn."
Kristen ungdomsorganisation kæmper for at overleve økonomisk uro
…havde nettoaktiver på minus 4,1 mio. dollars
ultimo 2011,
siden 2009 har tidligere Teen Mania-deltagere postet kritik
af kirken på RecoveringAlumni.com-bloggen.
6. mest insolvente velgørenhed
Opfølgning: Uro fortsætter
Og så kom meddelelsen om nedlukningen.
Teen Mania: Hvorfor vi lukker ned efter 30 års Acquire the Fire
Teen Mania er officielt død
De genstartede ikke praktikpladserne.
Det var slut.
Teen Mania er officielt død
Jeg tænkte, det var sindssygt.
Jeg troede ikke, det ville ske. "Det ville være skørt."
Da vi startede bloggen,
var Teen Mania den største kristne ungdomsorganisation i Amerika.
Og tanken om, at de bare ville gå konkurs,
det var aldrig en mulighed for mig.
Det var ikke målet.
Målet var at hjælpe folk, der havde været i programmet.
En modig gruppe overlevende var dem,
der til sidst forårsagede Teen Manias død.
Jeg var så glad.
De udnyttede mange virkelig oprigtige unge.
Og det gør mig mere vred nu.
Det gør mig meget vredere nu, end jeg var, da jeg var ung.
Men når du dør for dig selv,
så giver Han dig ægte liv.
Vi har talt om, at der er kamp om jeres generation,
og i dag taler vi om kampen for jeres sind,
jeres penge og jeres identitet.
Men Gud vil have jer som kriger, der er kendt som Jesu følger.
Det tog mange år at få den stemme ud af mit hoved.
Mange ting stammer fra Teen Mania,
som stadig er traumatiske, der er i min krop.
Hvis jeg begår en fejl, tror jeg, jeg mister alle.
Jeg er taknemmelig for, at Teen Mania er død.
OPSLUGT AF KALDET
Selvom Ron prøver at starte en ny ting et sted.
Efter Teen Mania gik konkurs i 2015,
har Ron forsøgt at få gang i andre kirker.
Så han er taget til udlandet.
Ron forsøger at kopiere Teen Mania.
Denne uge beder vi om, at Gud inficerer og invaderer
tusindvis af burmesiske buddhisters hjerter.
Han har rejst i Afrika for at støtte og træne præster.
Han kalder det ikke Teen Mania, men det er det samme.
Og hans metoder, som jeg har set dem, er ens.
Lad os give en stor hånd
til vores elskede bror, pastor Ron Luce!
Jeg tror, at Ron virkelig troede, han blev kaldt af Gud
til at dele evangeliet med unge.
Der er denne idé om, af målet helliggør midlerne.
Han kender ingen anden måde at gøre ting på.
Jeg tror, Ron og Dave er ofre
og samtidig gerningsmænd.
De skal også leve på denne snævre, kontrollerede, rigide måde.
Fortæller du andre, at de er onde, skamfulde,
så tror du det om dig selv.
Det er så svært ikke at psykoanalysere Ron Luce,
manden, der ledte efter en far
hele sit liv.
Havde han bare accepteret,
at hans ungdoms sår levede i ham.
I stedet måtte han finde et helt politisk apparat,
og så skulle han trække alle disse andre unge ind i det.
I stedet for at leve med det spredte han det
til andre unge, der bare ville vokse op.
Som om han ville låse dem inde i det samme vrede øjeblik,
han ikke kunne undslippe.
Jeg tror, Ron Luce lærte dem, at være kristen var at være vred.
Han tog mange unge mennesker med mange intense følelser,
og han sagde: "Din vrede, dit raseri, som kan blive til had,
det er det vigtigste."
Nogle unge kom ud af Teen Mania, men de fleste gjorde ikke.
Hæren, Ron trænede, er stadig derude.
Teen Mania var en del af en bevægelse, der skulle ødelægge verden
og opbygge et nyt kongerige.
Det er ikke forbi endnu.
Velkommen til demokratiets afslutning.
Vi vil vælte det. Vi nåede det ikke helt den 6. januar,
men vi vil forsøge at erstatte det.
Amen.
Det er rigtigt, for al ære er ikke til regeringen,
al ære til Gud.
Hvor vigtigt er det med demokratiet?
"Vi omskriver bare forfatningen."
Så nu kommer idéen, der hedder Statskonventionen.
Der er noget, der hedder Statskonventionen,
artikel 5 i vores forfatning, der får fart på.
Der er en intensitet omkring Statskonventionen
-som en idé, der er mærkbar. -Ja.
Der er en grund.
Statskonventionen er til
for at ændre forfatningen.
Skrot Bill of Rights, den første tilføjelse,
adskillelsen af kirke og stat.
Statskonventionen blev støttet af en række
evangeliske ledere, inklusive James Dobson.
Husk ordet "Statskonventionen."
Og kongresformand Mike Johnson.
To tredjedele af staterne kan foreslå en forfatningsændring.
Og mange andre, der har spillet en vigtig rolle
på den religiøse højrefløj i mange år.
De siger: "Det er delstaternes rettigheder."
Delstaternes rettigheder, Sydstaternes kampråb,
Konføderationens kampråb…
Det handler om decentraliseret magt,
lade Californien være Californien, lade Idaho være Idaho.
"Lad Alabama være Alabama,"
og det er på ingen måde De Forenede Stater.
FORFATTER, FÆLLESSKABARRANGØR
Jeg brugte mange teenageår på kampagnen
og lagde grunden til Tea Party-bevægelsen.
Jeg var en sand troende.
Jeg lagde hjerte og sjæl i bevægelsen.
Det er en eksistentiel trussel mod demokratiet.
Statskonventionen er en måde at ændre forfatningen
udenom den normale føderale kongres.
De vil gøre det på en anden måde, end de har lov til,
og de har kun brug for 34 stater til at indkalde til møde
for at lave forfatningsændringer.
Når de åbner forfatningen,
kan de gøre, hvad de vil.
Deres hær skal bare stemme på deres delstatspolitikere,
for at de lykkes.
DIMITTERET FRA TEEN MANIAS HONOR ACADEMY
Dette vil ikke blive stemt på af folket,
bortset fra at folket vælger lovgiverne.
Man behøver ikke tale med de dårligt informerede vælgere.
Det kom meget længere, end man forventede.
Vi er i 19 stater, så over halvvejs. Der er 15 stater tilbage.
Det har mulighed for at blive indført.
De laver faktisk modelkonventioner nu.
De rollespiller.
Det lader til, at de kun er tilfredse med
den totale ødelæggelse af vores amerikanske friheder.
Skal vi så ikke gøre noget for at sikre disse friheder?
STATSKONVENTION-SIMULERING
De rollespiller statskonventionen, så de er klar.
Alabama stemmer "Ja."
"Gud har befalet jer at tage riget."
"Du tager det med magt." Og nu…
At få Guds ord ind i Floridas skoler…
…de nye retningslinjer om, at der skal undervises i Bibelen.
Skilsmisse burde være forbudt.
Vift med den kristne tryllestave. Har kvinder
-stemmeret i morgen? -Nej.
Vi ejer landet, ikke dem.
GRUNDLÆGGER OG CEO
De sigter efter en komplet strukturel transformation.
Dette er projektet for at forandre Amerika.
Jeg er okay og i sikkerhed.
Fuldfør stresscyklussen.
Evangelisk kultur er enorm binær.
Der er ingen nuancer.
Man skal vælge det ene eller det andet.
Det er sort-hvidt.
FORFATTER/EKSPERT
Mine bøger har været en del af at lægge disse tunge byrder og regler på folk,
der ikke var i Bibelen, og det er jeg meget ked af.
Og jeg tror, det er noget, som mange,
der voksede op i bevægelsen og nu er voksne, må tænke over
på en eller anden måde: "Hvad var jeg involveret i?"
"Hvad gjorde jeg?"
Og "Hvem skadede jeg?"
Min egen uvidende
og smålige tro tillod mig at afvise den skade,
der skete disse børn, og jeg tog fejl.
Det var forkert.
Og jeg ved, at mange ofre for overgreb,
åndeligt, fysisk, seksuelt ikke bliver troet på,
og at de systemer, vi har på plads,
forårsager kæmpe skade.
Jeg er ked af, at jeg skadede folk, var del af et system,
der fortsatte med at skade folk, der blev misbrugt.
Der var meget i mig,
som jeg måtte se på grundet denne oplevelse.
Der var mange fordomme, jeg ikke vidste, jeg havde
mod mennesker, der bare levede deres liv.
Selv hvis man siger, man elsker alle på samme måde,
hvis de ikke passer med, hvad man tror, eller hvad man siger, er korrekt,
vil der altid være noget galt med dem.
Og i en del af ens sind, man ved det nok ikke engang,
men man dømmer dem,
og man viser det på mange nonverbale måder:
"Du gør det forkert, og du er ikke god nok."
Vi var medskyldige, og vi var også ofre.
Men der er nåde
for alle, der gik det igennem.
Alle, der havde en god oplevelse,
og nogle havde det,
havde en ægte positiv oplevelse.
Men det er ikke til dem.
Ringen repræsenterer hårde ting,
ting, jeg gik igennem og har opnået.
Traumer, tab, sorg og smerte.
Jeg har intet tilbage af det liv.
Jeg har intet tilbage til at holde af den oplevelse.
Jeg brændte alt, og jeg er glad for, det er væk.
Så i næsten to et halvt årti
har jeg brugt tid på at være ærlig om, hvem jeg var,
hvad jeg ville have.
Jeg vil være den person, som den 18-årige ville være stolt af
og se på og sige: "Tak, fordi du helbredte mig."
Tak, fordi du arbejder med det.
Vi mødes hele tiden.
Vores mor og far, vores fars mand.
-Vi tager på ferie sammen. -Det er godt.
Så hans følelse af: "Jeg mister min familie…"
-Ja. -Nu har vi en kæmpe familie
og mange børn og børnebørn,
og vi afviste fortællingen om: "Sådan bør det se ud."
At acceptere, at den Jesus, der blev solgt til mig
i meget lang tid, ikke er min Jesus.
Det er absolut en rejse.
Jeg identificerer mig stadig som kristen, Jesus-typen.
Jeg tror, den lille stemme i baghovedet,
der nogle gange siger: "Hov,"
og man begynder at sige: "Det er dig. Det er din samvittighed,"
og det er okay at lytte til stemmen.
Stemmen er ikke ond, den fører dig ikke på afveje.
Hvad håber du, der kommer ud af det, når folk hører din historie?
Man skal stå op for sandheden, og man skal gøre det rigtige,
ellers mister vi alt.
Men de kan ikke lukke munden på os.
De lægger planer.
De lægger strategier, mens andre
lever deres liv uden at prøve at kontrollere alle.
Ved du hvad? Alle de autoritære folk kom sammen,
og de kommer efter dig.
Tekster af: Antje Wagner
Kreativ supervisor Lotte Udsen